နေဝသညာနာသညာယတနပဉှာသုတ်

-သံ၊၂၊၄၆၁-၂။ သံ၊မြန်၊၂၊၄၅၆-၇။ -သံယုတ္တနိကာယ၊ သဠာယတနဝဂ္ဂသံယုတ္တ၊ ၆-မောဂ္ဂလ္လာနသံယုတ္တ၊ အဋ္ဌမသုတ်။ အရှင်မောဂ္ဂလာန်ထေရ် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် အရှင်မောဂ္ဂလ္လာန်ထေရ်က နေဝသညာနာ သညာယတနသမာပတ်နှင့် ဆက်စပ်၍ အကြံဖြစ်ပုံ၊ နေဝသညာနာသညာယတန ဈာန်ရရှိပုံ၊ အာကိဉ္စညာယတနနှင့်တကွဖြစ်သော သညာမနသိကာရတို့ဖြစ်လာပုံ၊ ဘုရားရှင်တန်ခိုးတော်ဖြင့် ကြွတော်မူလာပြီး မိန့်ကြားပုံ၊ အလုံးစုံသော အခြင်းအရာအားဖြင့် အာကိဉ္စညာယတနဈာန်ကို လွန်မြောက်၍ နေဝသညာနာသညာယတန သမာပတ်ဖြင့် နေနိုင်ပုံ မြတ်စွာဘုရားရှင် ချီးမြှောက်တော်မူခြင်းကြောင့် သာဝကသည် မဟာဘိညာတာအဖြစ်သို့ ရောက်လေပြီဟု ပြောဆိုလျှင် မှန်ကန်စွာ ပြောဆိုသည် မည်ပုံကို ရဟန်းတို့အား မိန့်ကြားတော်မူသည့်သုတ်။ ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:သံယုတ္တနိကာယ်